CELEX: 62019TA0359
Language: lv
Date: 2021-09-15 00:00:00
Title: Lieta T-359/19: Vispārējās tiesas 2021. gada 15. septembra spriedums – Daimler/Komisija (Vide – Regula (EK) Nr. 443/2009 – Īstenošanas regula (ES) Nr. 725/2011 – Īstenošanas lēmums (ES) 2015/158 – Īstenošanas lēmums (ES) 2019/583 – Oglekļa dioksīda emisijas – Testēšanas metodika – Vieglie automobiļi)

8.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 452/21
            
         
      Vispārējās tiesas 2021. gada 15. septembra spriedums – Daimler/Komisija
      (Lieta T-359/19) (1)
      
      (Vide - Regula (EK) Nr. 443/2009 - Īstenošanas regula (ES) Nr. 725/2011 - Īstenošanas lēmums (ES) 2015/158 - Īstenošanas lēmums (ES) 2019/583 - Oglekļa dioksīda emisijas - Testēšanas metodika - Vieglie automobiļi)
      (2021/C 452/20)
      Tiesvedības valoda – vācu
      
         Lietas dalībnieki
      
      
         Prasītāja: Daimler AG (Štutgarte, Vācija) (pārstāvji: N. Wimmer, C. Arhold un G. Ollinger, advokāti)
      
         Atbildētāja: Eiropas Komisija (pārstāvji: K. Talabér-Ritz un A. Becker)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts atcelt Komisijas Īstenošanas lēmumu (ES) 2019/583 (2019. gada 3. aprīlis), ar kuru atbilstīgi Eiropas Parlamenta un Padomes Regulai (EK) Nr. 443/2009 apstiprina vai groza vidējo īpatnējo CO2 emisiju un īpatnējo emisiju mērķrādītāju provizoriskos aprēķinus vieglo automobiļu ražotājiem attiecībā uz 2017. kalendāro gadu un dažiem Volkswagen grupai piederošiem ražotājiem attiecībā uz 2014., 2015. un 2016. kalendāro gadu (OV 2019, L 100, 66. lpp.), ciktāl tajā netiek ņemtas vērā prasītājas vidējās īpatnējās CO2 emisijas un CO2 emisiju ietaupījumi, kas piešķirti ekoinovācijām.
      
         Rezolutīvā daļa
      
      
                  1)
               
               
                  Atcelt Komisijas Īstenošanas lēmuma (ES) 2019/583 (2019. gada 3. aprīlis), ar kuru atbilstīgi Eiropas Parlamenta un Padomes Regulai (EK) Nr. 443/2009 apstiprina vai groza vidējo īpatnējo CO2 emisiju un īpatnējo emisiju mērķrādītāju provizoriskos aprēķinus vieglo automobiļu ražotājiem attiecībā uz 2017. kalendāro gadu un dažiem Volkswagen grupai piederošiem ražotājiem attiecībā uz 2014., 2015. un 2016. kalendāro gadu, 1. panta 1. punktu, lasot to kopsakarā ar I pielikuma 1. un 2. tabulas D un I kolonnu, ciktāl tajā ir precizētas vidējās īpatnējās CO2 emisijas un ar ekoinovācijām panāktie CO2 emisiju ietaupījumi attiecībā uz Daimler AG.
               
            
                  2)
               
               
                  Eiropas Komisija sedz savus, kā arī atlīdzina Daimler tiesāšanās izdevumus.
               
            
         (1)  OV C 263, 5.8.2019.